Søren Hans Smith Sørensen

Søren Hans Smith Sørensen (født 9. desember 1885, død 31. mars 1973) var en norsk skipsreder og politiker for Høyre. Han var født på Tromøy og ble valgt inn i kommunestyret der i 1916. Fra 1919 til 1941 var han ordfører i Tromøy, han ble gjenvalgt som ordfører der i 1945, samme år som han ble valgt inn på Stortinget. Men han ble ikke gjenvalgt i 1949.

Han gikk til sjøs i 1902 etter å ha tatt middelskolen året før. I 1903 tok han styrmannskole og i 1907 skipperskole. Fra 1912 til 1917 seilte han som skipper. Deretter gikk han i land og drev gårdsbruk, sagbruk og skipsverft. Han etablerte seg også som skipsreder og drev Smith-Sørensens Tankrederi. Han var også var involvert i maritim forsikring gjennom Assuranceforeningen Gard, hvor han var styremedlem fra 1939 til 1956 og styreformann fra 1946 til 1955. Fra 1928 til 1964 var han medlem av representantskapet for Veritas og fra 1935 til 1955 medlem av Veritas sin faste komite. I 1916 ble han kirkeverge for Tromøy kirke, et verv han hadde til han døde. Han sponset også Tromøybrua med en million kroner, noe som førte til at den kunne realiseres.

Heder 
 Ridder av 1. klasse av St. Olavs Orden 1951

Kilder 
 Biografi hos stortinget.no

Eksterne lenker 
 
  Om rederiet og rederen hos skipshistorie.net

Norske skipsredere
Høyre-politikere i Aust-Agder
Ordførere i Tromøy
Stortingsrepresentanter fra Høyre
Stortingsrepresentanter for Aust-Agder
Stortingsrepresentanter 1945–1949
St. Olavs Orden
Personer fra Arendal kommune
Artikler i sjøfart-prosjektet